"மற்றுப்பிற" என்பவை வணக்கமமில்லாமை வன்சொல் வழங்கல் முதலியவற்றைக் குறிக்கும்.. செல்வம் மிகுதியாலும், செல்வாக்குச் செருக்கினாலும் பதவியின் போதையாலும் செருக்குப் பேச்சும், ஏளனச் சொற்களும், ஆணவ மொழிகளும் இன்ன பிறவும் 'மற்றுப் பிற' அணிகள் எனப்பட்டன. ஒருவர்க்கு இவை அழகு செய்யா.. பணிவற்று சொற்சிலம்பு ஆடுதலும் அணியாகாது. இவற்றில் அழகிருப்பதாக மயங்க வேண்டாம என்று அறிவுரை தருகிறது இப்பாடல்..